ddrg/super_eurlex huggingface dataset:
(44)

V podporo ponovnemu uspešnemu poslovanju banke in nadaljnjim omejitvam morebitnih izkrivljanj konkurence je Danska dala številne zaveze, ki so povzete v točkah od (a) do (j) (celotno besedilo zavez vsebuje priloga k temu sklepu): (a) obdobje prestrukturiranja se konča 31. decembra 2018, če banka v navedenem letu doseže donosnost lastniškega kapitala po obdavčitvi v višini [7–11] %. Če navedena donosnost ne bo dosežena, se obdobje prestrukturiranja konča 31. decembra 2019; (b) če se obdobje prestrukturiranja podaljša do konca leta 2019, bo morala banka (ponovno) opredeliti ceno vsakega razmerja s stranko (z nekaj omejenimi izjemami), tako da bo dosegla vnaprej določene cilje donosnosti na stranko; (c) banka mora imeti dodatne rezerve solventnosti, ki presegajo zahteve zakonodaje in predpisov, ki se uporabljajo, in izpolnjevati določene cilji likvidnosti; (d) bilančna vsota banke za leto 2017 ne sme presegati tiste za leto 2016 in v letu 2018 ne sme presegati 20 300 milijonov DKK (približno 2 730 milijonov EUR), v letu 2019 pa ne 21 000 milijonov DKK (približno 2 824 milijonov EUR), če se upošteva; (e) banka mora svoja posojila uravnotežiti z omejitvami posojil v posameznih sektorjih (in sicer nepremičnine in kmetijstvo, lov, gozdarstvo in ribištvo); (f) banka ne sme zagotavljati novih posojil zunaj regije Jutland, razen če stranka ne zagotovi lastnega financiranja v višini vsaj [35–45] % in je posojilo zavarovano, in ne sme zagotavljati novih posojil zunaj Danske; (g) banka do novih strank ne sme prevzeti izpostavljenosti, ki bi sama po sebi pomenila več kot 10 % skupnega kapitala; (h) za banko veljata prepoved prevzemov in omejitev oglaševanja; (i) banka mora prestrukturirati svoje obvladovanje tveganj in, kjer je upoštevno, prilagoditi svoje cene v skladu z vnaprej določenimi cilji; (j) banka mora v šestih mesecih od sprejetja tega sklepa poplačati podrejene obveznice, ki jih je vpisala Danska; (k) skrbnik za spremljanje mora vsakih šest mesecev Komisiji poročati o napredku pri načrtu prestrukturiranja in izpolnjevanju zavez iz točk od (a) do (j).
(c)

delovanje za posameznike in subjekte iz točk (a) in (b) ali v njihovem imenu ali po njihovih navodilih ali kakšno drugačno podpiranje ali financiranje teh posameznikov in subjektov, tudi s prihodki iz organiziranega kriminala, vključno s proizvodnjo in trgovino z narkotičnimi drogami in njihovimi predhodnimi sestavinami, ki izvirajo iz Malija ali so v tranzitu skozi to državo, trgovino z ljudmi in tihotapljenjem migrantov, tihotapljenjem orožja in trgovino z njim ter trgovanjem s kulturnimi dobrinami;
(11)

Ker so izpolnjeni pogoji in je izveden postopek za začetek izvrševanja takšnih izvedbenih pooblastil, bi bilo treba o začetku avtomatizirane izmenjave podatkov iz registrov vozil v Grčiji sprejeti izvedbeni sklep, ki bo tej državi članici omogočil prejemanje in pošiljanje osebnih podatkov v skladu s členom 9 Sklepa 2008/615/PNZ.
(2)

Pogajanja o Okvirnem sporazumu med Evropsko unijo in njenimi državami članicami na eni strani ter Avstralijo na drugi strani (v nadaljnjem besedilu: Sporazum) so bila uspešno zaključena 5. marca 2015. Sporazum odraža tesne zgodovinske vezi in čedalje močnejše povezave med pogodbenicama ter njuno željo, da medsebojne odnose še okrepita in razširita na ambiciozen in inovativen način.
(3)

Zastavljeni cilji predlagane državljanske pobude so: „Preprečiti želimo sprejetje TTIP in CETA, saj vsebujeta več ključnih vprašanj, kot npr. reševanje sporov med vlagatelji in državo ter pravila za regulativno sodelovanje, ki predstavljajo tveganje za demokracijo in pravno državo. Preprečiti želimo, da bi se v nepreglednih pogajanjih znižali standardi zaposlovanja, socialni standardi, okoljski standardi, standardi zasebnosti in potrošniški standardi ter deregulirale javne storitve (npr. v zvezi z vodo) in kulturne dobrine. Evropska državljanska pobuda podpira alternativno trgovinsko in naložbeno politiko v EU.“
(5)

Standard ES-TRIN 2017/1 določa enotne tehnične zahteve, ki so potrebne za zagotovitev varnosti plovil za celinsko plovbo. Vključuje določbe v zvezi z ladjedelništvom ter opremljanjem plovil za celinsko plovbo in opremo za ta plovila, posebne določbe glede določenih kategorij plovil, kot so potniška plovila, potiskani sestavi in kontejnerska plovila, določbe glede opreme za sistem samodejnega prepoznavanja, določbe glede identifikacije plovil, obrazcev spričeval in registra, prehodne določbe ter navodila za uporabo tehničnega standarda.
(2)

Z dopisoma z dne 9. januarja 2014 in 5. novembra 2014 sta Luksemburg in Ciper zahtevala priznanje Etiopije. Na podlagi navedenih zahtevkov je Komisija vzpostavila stik z organi Etiopije, da bi ocenila njihove sisteme za usposabljanje in izdajanje spričeval, s čimer bi preverila, ali Etiopija izpolnjuje vse zahteve konvencije STCW in ali so bili sprejeti ustrezni ukrepi za preprečevanje goljufij v zvezi s spričevali. Pojasnjeno je bilo, da bo ocena temeljila na rezultatih inšpekcijskega pregleda za ugotavljanje dejstev, ki ga bodo opravili strokovnjaki Evropske agencije za pomorsko varnost (v nadaljnjem besedilu: Agencija) v Etiopiji.
(55)

Podukrepi BY 2, BY 11 in BY 13 pomenijo industrijske raziskave, kot so opredeljene v drugi alinei Priloge I k okviru Skupnosti 1996 in v točki 2.2(f) okvira Skupnosti 2007–2013, ker je bil cilj navedenih podukrepov znatno izboljšanje in pridobitev znanja o mlečnih proizvodih in proizvodnih procesih ter ker so v praksi vplivali na sektor mleka. Rezultate navedenih raziskovalnih projektov so lahko podjetja v sektorju mleka neposredno uporabila v svojih proizvodnih ciklih, ker so želela doseči boljšo kakovost mlečnih proizvodov. Raziskovalni projekt v okviru podukrepa BY 2 se je na primer nanašal na povečanje vsebnosti mlečnih beljakovin in zasebna podjetja so bila neposredno udeležena v tem projektu, raziskovalni projekt v okviru podukrepa BY 11 se je nanašal na sodobno analizo kakovosti mleka, raziskovalni projekt v okviru podukrepa BY 13 pa na vzpostavitev novega biosenzorskega sistema za rutinsko preskušanje v praksi.
(8)

Da bi zagotovili neprekinjeno prejemanje in pošiljanje osebnih podatkov v skladu s členom 12 Sklepa 2008/615/PNZ, začetek veljavnosti tega sklepa ne bi smel posegati v veljavnost avtomatizirane izmenjave podatkov, ki so jo države članice izvajale na podlagi sklepov 2014/731/EU, 2014/743/EU in 2014/744/EU. Države članice, ki so pridobile osebne podatke v skladu s sklepi 2014/731/EU, 2014/743/EU in 2014/744/EU, bi morale biti še naprej upravičene do nadaljnje obdelave teh podatkov na nacionalni ravni ali med državami članicami za namene iz člena 26 Sklepa 2008/615/PNZ.
(2)

Zastavljeni cilji predlagane državljanske pobude so: „Na podlagi predlaganih določb prava Unije bi morale države članice uporabljati: (1) pozitivne spodbude za zagotovitev, da se ekstremizem na notranjem trgu prepozna in izključi; (2) preglednost, da lahko vsi državljani in podjetja prepoznajo (finančno) podporo ekstremizmu; ter (3) delovnopravne in odškodninske določbe za učinkovit boj proti ekstremizmu na notranjem trgu.“
(4)

Pravni akti Unije za namen izvajanja Pogodb, ki podpirajo in dopolnjujejo dejavnosti držav članic, se lahko med drugim sprejmejo na področju delovnih pogojev, socialne varnosti in socialne zaščite delavcev, varstva delavcev v primeru prenehanja pogodbe o zaposlitvi, obveščanja delavcev in posvetovanja z njimi, zastopanja in kolektivne obrambe interesov delavcev in delodajalcev, vključno s soodločanjem, vključevanja oseb, ki so izključene s trga dela, boja proti socialni izključenosti, posodobitve sistemov socialne zaščite. Vendar pa se taki akti ne uporabljajo za plače, pravico združevanja, pravico do stavke ali pravico do izprtja.
(6)

Uredba Komisije (ES) št. 658/2007 določa pravila o uporabi denarnih kazni za imetnike dovoljenj za promet, izdanih v skladu z Uredbo (ES) št. 726/2004. Potem ko Komisija izda dovoljenje za promet, bi morale države Efte hkrati ter v 30 dneh od izdaje dovoljenja sprejeti ustrezne odločitve. Zaradi posebnih okoliščin, in sicer zlasti da Komisija izdaja dovoljenja za promet, da kršitve vplivajo na Unijo in njene interese ter zapletene in tehnične lastnosti postopkov za ugotavljanje kršitev, bi moral Nadzorni organ Efte tesno sodelovati s Komisijo ter počakati na oceno Komisije in predloge za ukrepanje, preden sprejme odločitev glede denarnih kazni za imetnike dovoljenj za promet s sedežem v državi Efte.
(2)

Evropska unija ima vzpostavljeno carinsko unijo s Kneževino Andoro za izdelke, ki se uvrščajo v poglavja 25 do 97 harmoniziranega sistema, in z Republiko San Marino za izdelke, ki se uvrščajo v poglavja 1 do 97 harmoniziranega sistema. Ta carinska unija omogoča preferencialno obravnavo blaga s poreklom iz Mehike v skladu s Sklepom št. 2/2000 tudi, kadar se izvozi v Andoro in San Marino.
(12)

Ker so izpolnjeni pogoji in je izveden postopek za začetek izvrševanja takšnih izvedbenih pooblastil, bi bilo treba o začetku avtomatizirane izmenjave podatkov iz registrov vozil na Danskem sprejeti izvedbeni sklep, ki bo tej državi članici omogočil nadaljnje prejemanje in pošiljanje osebnih podatkov v skladu s členom 12 Sklepa 2008/615/PNZ.
SL Uradni list Evropske unije L 59/39

SKLEP KOMISIJE (EU) 2017/388

z dne 6. marca 2017

o potrditvi sodelovanja Združenega kraljestva Velika Britanija in Severna Irska pri Uredbi (EU) 2016/794 Evropskega parlamenta in Sveta o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Protokola št. 21 o stališču Združenega kraljestva in Irske glede območja svobode, varnosti in pravice ter zlasti člena 4 Protokola,

ob upoštevanju naslednjega:

(1) Združeno kraljestvo je z dopisom z dne 16. decembra 2016 uradno obvestilo predsednika Sveta, da želi sprejeti Uredbo (EU) 2016/794 Evropskega parlamenta in Sveta (1).

(2) Združeno kraljestvo že sodeluje pri Europolu, kot je bil ustanovljen s Sklepom Sveta 2009/371/PNZ (2). Za sodelovanje Združenega kraljestva pri Uredbi (EU) 2016/794 ni posebnih pogojev, prav tako niso potrebni prehodni ukrepi.

(3) Sodelovanje Združenega kraljestva pri Uredbi (EU) 2016/794 bi bilo zato treba potrditi.

(4) Da bi lahko Združeno kraljestvo še naprej sodelovalo pri Europolu od 1. maja 2017, ko začne veljati Uredba (EU) 2016/794, bi moral ta sklep začeti veljati dan po njegovi objavi –

SPREJELA NASLEDNJI SKLEP:

Člen 1

Sodelovanje Združenega kraljestva Velika Britanija in Severna Irska pri Uredbi (EU) 2016/794 se potrdi.

Člen 2

Ta sklep začne veljati dan po objavi v Uradnem listu Evropske unije.

V Bruslju, 6. marca 2017 Za Komisijo Predsednik Jean-Claude JUNCKER

(1) Uredba (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (UL L 135, 24.5.2016, str. 53).

(2) Sklep Sveta 2009/371/PNZ z dne 6. aprila 2009 o ustanovitvi Evropskega policijskega urada (Europol) (UL L 121, 15.5.2009, str. 37).
(2)

Da bi poenostavili administracijo in izboljšali učinkovitost upravljanja osebja, bi moral generalni sekretar imeti širšo možnost prenesti svoja pooblastila v zvezi z uporabo Kadrovskih predpisov za uradnike Evropske unije (v nadaljevanju: Kadrovski predpisi) in Pogojev za zaposlitev drugih uslužbencev Evropske unije (v nadaljevanju: Pogoji za zaposlitev) na generalnega direktorja administracije. Poleg tega bi moral generalni sekretar imeti možnost, da na vse generalne direktorje prenese pooblastila za odločanje glede notranjih prerazporeditev in premestitev glede na kadrovske potrebe v njihovih generalnih direktoratih.
(1)

V skladu s členom 5(5) Uredbe (EU) št. 913/2010 so ministrstva, pristojna za železniški promet v Belgiji, na Češkem, v Nemčiji, Litvi, na Nizozemskem in Poljskem, Komisiji poslala pismo o nameri z dne 27. aprila 2014. To vključuje predlog za razširitev železniškega tovornega koridorja Severno morje–Baltik do Češke, južne Poljske in do poljsko-ukrajinske meje.
(4)

v delu II Priloge II se vzorec veterinarskega spričevala spremeni: (a) točka 3 se nadomesti z naslednjim: „[3. ptice izpolnjujejo najmanj enega od naslednjih pogojev: (1) bodisi [prihajajo iz tretje države, navedene v delu 1 Priloge I ali delu 1 Priloge II k Uredbi (EU) št. 206/2010 in so bile zaprte v obratu iz točke I.11 pod uradnim nadzorom najmanj 30 dni pred datumom odpreme ter so bile učinkovito zavarovane pred stikom z drugimi pticami;] (1) ali [so bile cepljene dne … [dd/mm/llll] in ponovno cepljene dne … [dd/mm/llll] proti podtipom H5 in H7 virusa aviarne influence v zadnjih šestih mesecih in najpozneje 60 dni pred datumom odpreme v skladu z navodili proizvajalca. Uporabljena cepiva niso živa cepiva in so odobrena za zadevne vrste v tretji državi odpreme ali vsaj eni državi članici Evropske unije;] (1) ali [so bile izolirane najmanj 10 dni pred datumom odpreme in so bile testirane za odkrivanje antigena ali genoma aviarne influence H5 in H7 na vzorcu, odvzetem dne … [dd/mm/llll], ne prej kot tretji dan izolacije, kot je določeno v poglavju 2.3.4 Priročnika diagnostičnih testov in cepiv za kopenske živali OIE, kot je redno posodobljen;] ter so se premaknile v gospodinjstvo ali drugo prebivališče v Uniji ter se v 30-dnevnem obdobju po vstopu v Unijo niso smele vnesti na predstave, sejme, razstave ali druge prireditve za ptice.] (1) ali [3. lastnik/oseba, odgovorna za ptice, je izjavil/-a, da je uredil/-a 30-dnevno karanteno po vnosu v Evropsko unijo v odobrenem karantenskem objektu ali centru v skladu s prvim odstavkom člena 6 Izvedbene uredbe (EU) št. 139/2013.“; (b) točka 4.1 se nadomesti z naslednjim: „4.1. ptice so ‚hišne živali‘, kot je določeno v členu 3(b) Uredbe (EU) št. 576/2013, namenjene za netrgovske premike;“;
(2)

Novembra 2017 je bilo ugotovljenih več primerov afriške prašičje kuge pri divjih prašičih na območjih powiecie legionowski, piaseczynski in zahodnovarševskem okrožju na Poljskem. V odziv na te primere sta bila sprejeta Izvedbeni sklep Komisije (EU) 2017/2176 (5) in Izvedbeni sklep Komisije (EU) 2017/2198 (6), ki se uporabljata do 8. decembra 2017 oziroma do 15. decembra 2017. Ti primeri pomenijo povišanje stopnje tveganja, ki bi moralo biti odraženo v Prilogi k Izvedbenemu sklepu 2014/709/EU. Zato bi bilo treba območja, prizadeta zaradi teh primerov afriške prašičje kuge pri divjih prašičih na Poljskem, zdaj navesti v delu II, območja, ki obdajajo prizadeta območja, pa v delu I Priloge k Izvedbenemu sklepu 2014/709/EU.
(2)

Svet je ugotovil, da ni več razlogov, da bi bil eden od subjektov s seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, še naprej uvrščen na seznam. Omejevalni ukrepi zoper navedeni subjekt so bili začasno prekinjeni s Sklepom Sveta (SZVP) 2016/1711 (2).
(3)

Septembra in oktobra 2017 je bilo ugotovljenih nekaj primerov afriške prašičje kuge pri domačih prašičih v občini Lääne-Nigula v Estoniji, v občini Nereta v Latviji, v okraju Anykščių in občini Kavarsko v Litvi ter v občini Lipsk na Poljskem. Ti izbruhi so se pojavili na območjih, ki so trenutno navedena v delih I in II Priloge k Izvedbenemu sklepu 2014/709/EU. Ti izbruhi pomenijo povišanje stopnje tveganja, ki bi moralo biti odraženo v Prilogi k navedenemu izvedbenemu sklepu.
(15)

Odločba Komisije 2005/779/ES (6) je bila sprejeta po izbruhih vezikularne bolezni prašičev v Italiji. Določa ukrepe za zdravstveno varstvo živali glede vezikularne bolezni prašičev za regije navedene države članice, ki so priznane kot regije, proste vezikularne bolezni prašičev, in ki so navedene v Prilogi I k navedeni odločbi, ter tudi za regije navedene države članice, ki niso priznane kot regije, proste navedene bolezni, in ki so navedene v Prilogi II k navedeni odločbi.
(4)

Pri oceni tveganja za zdravje živali, ki ga pomeni novo stanje bolezni v Latviji, Litvi in na Poljskem, bi bilo treba upoštevati razvoj trenutnih epidemioloških razmer v zvezi z afriško prašičjo kugo v okuženih populacijah domačih in divjih prašičev v Uniji. Da bi osredotočili nadzorne ukrepe za zdravje živali iz Izvedbenega sklepa 2014/709/EU in preprečili nadaljnje širjenje afriške prašičje kuge ob hkratnem preprečevanju morebitnih nepotrebnih motenj za trgovino v Uniji in tudi v izogib neupravičenim omejitvam trgovine v tretjih državah, bi bilo treba seznam Unije z območji, za katera veljajo nadzorni ukrepi za zdravje živali, iz Priloge k navedenemu izvedbenemu sklepu spremeniti, da bi se upoštevale spremembe epidemioloških razmer v zvezi z navedeno boleznijo v Latviji, Litvi in na Poljskem.
„(1)

Naprave, ki uporabljajo mehanizem z uporabo LBT (Listen Before Talk), opisan v harmoniziranem standardu ETSI EN 302 065-4, lahko delujejo v frekvenčnem območju 1,215 do 1,73 GHz z maksimalno srednjo gostoto spektralne moči – 70 dBm/MHz in v frekvenčnih območjih 2,5 do 2,69 in 2,7 do 3,4 GHz z maksimalno srednjo gostoto spektralne moči – 50 dBm/MHz.“
„92.

Arkadij Romanovich ROTENBERG, Arkadii Romanovich ROTENBERG (Аркадий Романович РОТЕНБЕРГ)

Datum rojstva: 15.12.1951 Kraj rojstva: Leningrad (Sankt Peterburg)

Arkadij Rotenberg je pomemben ruski poslovnež, ki je osebno tesno povezan s predsednikom Putinom. Od marca 2014 je osebno ali za svoja podjetja prejel državna naročila v skupni vrednosti več kot 7 milijard dolarjev. V letu 2015 je bil z vidika vrednosti pogodb najpomembnejši prejemnik na letnem seznamu državnih naročil, ker je ruska vlada z njim sklenila pogodbe v vrednosti 555 milijard rubljev. Ta naročila so bila večinoma dodeljena brez uradnih konkurenčnih postopkov. 30. januarja 2015 je predsednik vlade Dmitrij Medvedjev podpisal odlok, na podlagi katerega je bila z Rotenbergovim podjetjem Strojgazmontaž sklenjena državna pogodba za izgradnjo mostu Kerč od Rusije do nezakonito priključene Avtonomne republike Krim. S temi pogodbami so mu ruski nosilci odločitev, odgovorni za priključitev Krima ali destabilizacijo vzhodne Ukrajine, zagotovili finančne koristi. Rotenberg je lastnik podjetja Strojgazmontaž, s katerim je bila sklenjena državna pogodba za izgradnjo mostu Kerč od Rusije do nezakonito priključene Avtonomne republike Krim, s čimer se utrjuje njeno povezovanje z Rusko federacijo in še dodatno spodkopava ozemeljska nedotakljivost Ukrajine. Poleg tega je podjetje Strojgazmontaž januarja 2017 sklenilo pogodbo za izvedbo javnega naročila v vrednosti 17 milijard rubljev za izgradnjo železniške povezave na mostu Kerč, kar še dodatno spodkopava ozemeljsko nedotakljivost Ukrajine. Rotenberg je predsednik upravnega odbora založbe Prosveščenje, ki je izvedla projekt ‚Za otroke Rusije: naslov – Krim‘, tj. javno kampanjo, s katero naj bi otroke na Krimu prepričali, da so postali ruski državljani in da živijo v Rusiji. Na ta način je podpiral politiko ruske vlade za priključitev Krima Rusiji.
(1)

Izvedbeni sklep Komisije 2012/340/EU (6) določa pripravo začasnega poskusa do 31. decembra 2017, v katerem lahko sodeluje katera koli država članica, da se omogoči izbira med uradnimi poljskimi pregledi in poljskimi pregledi pod uradnim nadzorom za osnovno seme in žlahtniteljevo seme generacij pred osnovnim semenom v skladu z direktivami Sveta 66/401/EGS, 66/402/EGS, 2002/54/ES, 2002/55/ES in 2002/57/ES.
(2)

člen 26d se spremeni: (a) odstavek 3 se nadomesti z naslednjim: „3. Države članice, ki izvajajo dejavnosti iz odstavkov 1 in 2, poskrbijo, da so pridobile informacije o končni uporabi in mestu končne uporabe katerega koli dobavljenega predmeta.“; (b) v odstavku 5 se točka (f) nadomesti z naslednjim: „(f) so pridobile informacije o končni uporabi in mestu končne uporabe katerega koli dobavljenega predmeta.“.
(2)

Uredba (ES) št. 854/2004 določa tudi, da je treba pri sestavljanju in posodabljanju takih seznamov upoštevati nadzor Unije v tretjih državah in jamstva pristojnih organov tretjih držav v zvezi s skladnostjo ali enakovrednostjo z zakonodajo Unije o krmi in živilih ter s pravili o zdravstvenem varstvu živali iz Uredbe (ES) št. 882/2004 Evropskega parlamenta in Sveta (2).
„8.

Evariste Boshab, nekdanji podpredsednik vlade in minister za notranje in varnostne zadeve

Tudi Evariste Boshab Mabub Ma Bileng. Datum rojstva: 12.1.1956. Kraj rojstva: Tete Kalamba (DR Kongo). Številka diplomatskega potnega lista: DP 0000003 (veljaven od 21.12.2015 do 20.12.2020). Veljavnost schengenskega vizuma potekla 5.1.2017. Državljan DR Kongo.

Evariste Boshab je bil med decembrom 2014 in decembrom 2016 kot podpredsednik vlade in minister za notranje in varnostne zadeve uradno odgovoren za policijske in varnostne službe ter usklajevanje dela guvernerjev provinc. V tej funkciji je bil odgovoren za aretacije aktivistov in pripadnikov opozicije, pa tudi za prekomerno uporabo sile, tudi med septembrom 2016 in decembrom 2016 v odziv na demonstracije v Kinšasi, ko so varnostne službe ubile ali poškodovale številne civiliste. Evariste Boshab je torej sodeloval pri načrtovanju, vodenju ali storitvi dejanj, ki pomenijo hudo kršitev človekovih pravic v DR Kongo.
(7)

Evropski svet je 12. in 13. decembra 2002 v Københavnu sprejel izjavo, da ureditev „Berlin plus“ in njeno izvajanje veljata le za tiste države članice Unije, ki so tudi članice Nata ali pogodbenice „Partnerstva za mir“, na podlagi katerega so posledično sklenile dvostranske sporazume o varnosti z Natom –
„(a)

zagotavljanje sredstev za organizacijo štirih letnih posvetovalnih srečanj in največ osmih ad hoc seminarjev za strokovnjake in osebe, ki delujejo na tem področju, o vseh vprašanjih v zvezi z neširjenjem orožja in razoroževanjem, tako glede nekonvencionalnega kot konvencionalnega orožja, da se pripravijo poročila in/ali priporočila za predstavnike VP;“;